TALLINNA KADAKA LASTEAED

COVID-19 LEVIKU TÕKESTAMISE PLAAN

Kriisiolukorra lahendamise plaan

Lisa 1

Kehtestatud Tallinna Kadaka lasteaia direktori käskkirjaga 30.09.2021 nr 1-2/8/2021

**Sissejuhatus**

COVID-19 leviku tõkestamise plaan on koostatud lasteaia tegevusvalmiduse suurendamiseks ja tööjaotuse selgitamiseks Covid-19 nakkuse leviku tingimustes.

COVID-19 on koroonaviiruse SARS-CoV-2 poolt põhjustatud viirushaigus, mis tuvastati esmakordselt detsembris 2019 Hiinas. Koroonaviirus levib silmale nähtamatute piiskadega**,** mida nakatunud inimene levitab hingates, rääkides, köhides või aevastades**.** Samuti levib viirus pindade kaudu**,** mida nakatunud inimene on puudutanud või millele on nakkusega piisakesed sattunud. Viirus-osakesed võivad suletud ruumislennata kuni 2 meetri kaugusele**.**

Koroonaviirusega nakatunud inimestel on kõige sagedamini üks või mitu järgmistest sümptomitest: palavik, kuiv köha, väsimus, röga, hingamisraskused, lihas- ja liigesvalu, kurguvalu ja peavalu. Kõige sagedamini esinevad palavik, köha ja hingamisraskused**.** Siiski, igal koroonaviirusesse nakatunud inimesel võivad olla erinevad sümptomid. Võib olla nakatunud ka nii, et sümptomid on kerged või neid pole üldse ja inimene ise tunneb end täiesti tervena.

Viiruse peiteperiood on umbes 2-14 päeva. Inimene võib olla teistele nakkusohtlik 2 päeva enne COVID-19 sümptomite tekkimist või positiivse SARS-CoV-2 analüüsi andmist. Viirus võib levida ka nakkuskahtlusega inimesega kokkupuutel, kellel võivad olla väga kerged sümptomid.

Covid-19 kirjeldustega saab tutvuda Terviseameti kodulehel: <https://www.terviseamet.ee/et/mis-covid-19>

Terviseameti juhiseid töö korraldamiseks lasteaedades saab lugeda Terviseameti kodulehelt: <https://www.kriis.ee/et/lasteaiad>

**Koroonaviiruse leviku tõkestamise olulised ennetusmeetmed lasteaias:**

1. Kõikidele lasteaia töötajatele on selgitatud vajadust ja võimaldatud ennast vaktsineerida.
2. Vaktsineerimata lasteaia töötajatele tehakse vastavalt direktori käskkirjale 07.09.2021 nr 1-2/6/2021 üks kord nädalas (esmaspäeva hommikul) Covid-19 kiirtest, mille tulemus kantakse majandusjuhataja valduses olevasse päevikusse. Kiirtestid tagab asutus.
3. Vaktsineerimata töötajad kannavad kogu päeva jooksul kõikides lasteaia siseruumides kirurgilist kaitsemaski. Perioodil, kui asutuses on tuvastatud Covid-19 juhtum, kannavad siseruumides kirurgilist kaitsemaski kõik töötajad.m Kaitsemaskidele on tagatud 3 kuu varu. Kaitsemaskide üle peab arvestust majandusjuhataja.
4. Kõikide välisuste ja rühmauste juurde on paigaldatud käte desinfitseerimisvahendid.
5. Laste hommikune ja õhtune vastuvõtt ning üleandmine toimub õues või lasteaia välisuksel. Uksel vanemale vastu minnes kannab töötaja kirurgilist maski.
6. Uute laste harjutusperioodil lubatakse lapsega koos rühma üks lapsevanem, kes võtab vastutuse oma tervisliku seisundi eest, kannab kogu aja vältel siseruumides kirurgilist maski. Üldjuhul vältimatu hädavajaduseta kolmandaid isikuid siseruumidesse ei lubata.
7. Lasteaias on tagatud üldruumides käte hügieeniks desinfitseerimisvahendid ning tualettruumid on varustatud piisavas koguses kätepesu vahendiga ja paberrätikutega ning kätehügieeni plakatitega. Nakkusohutuse seisukohalt on eelistatum kuivatada käsi ühekordse paberrätikuga, mitte riidest käterätiga. Lapsed ja töötajad, kes tulevad lasteaeda, pesevad esimesel võimalusel põhjalikult käed. Käsi tuleb pesta sooja voolava vee ja seebiga vähemalt 20 sekundit. Õpetajad näitavad lastele praktiliselt ette õige kätepesutehnika. Kui kätepesuvõimalust ei ole, siis kasutada alkoholipõhist (vähemalt 70% alkoholi-sisaldusega) käte desinfitseerimisvahendit.
8. Õppe- ja kasvatustöö planeeritakse ja viiakse läbi maksimaalselt õues. Sellest informeeritakse ka lapsevanemaid ning selgitatakse vastava riietuse vajalikkust ja õuesõppe läbiviimise printsiipe.
9. Kvaliteetne siseõhk tagatakse regulaarse ja piisava tuulutamisega (vähemalt 15 minutit) vastavalt tuulutusgraafikule.
10. Igapäevane märgkoristus korraldatakse ning puhastatakse ja desinfitseeritakse nõuetekohaste puhastus- ja desinfitseerimisvahenditega. Kaks korda päevas desinfitseeritakse puutepinnad (ukselingid, lülitid, käsipuud, tualettruumi sisustus ja pinnad jm).
11. Lapsi õpetatakse hingamisteede hügieeni osas. Kui aevastatakse või köhitakse, siis tuleb katta oma suu ja nina ühekordse salvrätikuga ning visata siis see koheselt prügikasti ja puhastada seejärel käed. Kui ei ole salvrätikut, siis kasutada oma varrukat (küünarvarre osa), aga mitte paljast kätt.

Oluline on hoida inimestevahelised kontaktid minimaalsed. Üritusi kavandades tuleb kaaluda nende vajalikkust ja maandada viiruse leviku riske, korraldades ürituse õues hajutatult ja väiksemates rühmades, siseruumides jälgides nn mullipõhisust. Õppekäike ja ekskursioone on soovitatav korraldada rühmade kaupa. Välisreisidelt naasmise puhul jälgida Välisministeeriumi ja Terviseameti hetkel kehtivaid juhiseid.

1. Lasteaias käivad vaid terved lapsed ja personal, haigusnähtudega ei tohi lasteaeda tulla. Õpetajatel on õigus saata haigusnähtudega laps koju.

**Lasteaia kriisimeeskonna liikmete kontaktid**

|  |  |
| --- | --- |
| Amet | Kontakttelefon |
| DirektorMarianne Liiv | (+372) 56159186 |
| ÕppealajuhatajaMaili Vaarpu**Juhi asendaja nr 1** | (+372) 53420697 |
| MajandusalajuhatajaÜlle Lilbok**Juhi asendaja nr 2** | (+372) 53402524 |

**Asutuse kriisimeeskonna asendajad, kui kriisimeeskond on haigestunud**

Külli Erimäe (+372)56906396

Eve Sepper (+372)5188831

**Olulised kontaktid väljaspool lasteaeda**

|  |  |
| --- | --- |
| Asutus | Kontakttelefon |
| Tallinna Haridusameti kantselei | (+372) 640 4590 |
| Haridus- ja Teadusministeeriumi infotelefon | (+372) 5690 0353või (+372) 5690 0340 |
| Koroonaviirusega seotud küsimuste infotelefon | 1247 |
| Tallinna LinnavalitsusMari-Ly Soomer | (+372) 58847027 |
| Perearsti nõuandetelefon  | 1220 või (+372) 634 663 |
| Terviseamet | (+372) 794 3500 |

**Teabevahetuse korraldamine**

Teabevahetuseks kasutatakse vastavalt sõnumi sihtrühmale lasteaia kasutuses olevaid kokkulepitud teavitamise kanaleid (Eliis, e-aadresside listid, lasteaia koduleht, Facebook, infotahvlid jm). Lasteaia õppetöö korralduse kiire päevakohane info on lisaks infosildina väljas väraval ja välisustel.

Asutusesisese teabevahetuse korraldab Tallinna Kadaka lasteaias asutuse direktor Marianne Liiv, kes määrab kommunikatsiooni (va meediapäringud) kontaktisiku (Maili Vaarpu) ning määrab ühtse formaadi suhtluseks personaliga ja lastevanematega. Direktor koos kriisimeeskonnaga otsustab info liikumise (kellele, millises formaadis ja kes edastab) ning sõnastab põhisõnumid ja tegevusprioriteedid. Maili Vaarpu koostab, edastab ja vahendab infot lähtudes riiklikest ja linna kesksetest suunistest. Sõnumite edastamisel on oluline selgus, lihtsus, ajakohasus ja nähtavus.

Meediapäringutele vastab ainult direktor Marianne Liiv, kes annab pidajaga või Terviseametiga kooskõlastatud infot. Enne meediasuhtlust teavitab direktor oma asutuse meediasuhtlusest (intervjuud, kajastused, ajakirjanike päringud) haridusameti kontaktisikut – Pirgit Pedaja, e-posti aadress pirgit.pedaja@tallinnlv.ee, telefon 640 4578. COVID-19 haigusjuhtumite korral teavitab direktor kindlasti ka Haridusametit.

**Lapse või töötaja haigestumine**

• Lasteaias on eraldatud ruum (puhketuba), kuhu vajadusel haiguskahtlusega *lapsi* isoleerida.

• Kui lapsel avalduvad lasteaias viibimise ajal respiratoorsed sümptomid (köha, palavik, nohu vm), siis tuleb laps isoleerida, et haiguskahtlusega lapsega kokku puutuvate inimeste arv viia miinimumini. Isoleeritud lapsele peab olema tagatud järelevalve vaktsineeritud õpetaja poolt, kes kasutab isikukaitsevahendeid, kuni vanem lapsele järele tuleb. Kui lapse terviseseisund enne vanema kohale jõudmist silmnähtavalt halveneb, helistada 112.

• Lasteaias kohapeal haigestunud *töötaja* peab COVID-19 viiruse leviku tõkestamiseks ette panema kaitsemaski, teavitama haigestumisest juhtkonda ning lahkuma esimesel võimalusel lasteaiast lähima väljapääsu kaudu.

• Haigestumisjuhtumi puhul tuleb konsulteerida perearstiga või helistada perearsti nõuandetelefonile ning käituda vastavalt juhistele.

• Laps või töötaja võib lasteaeda naasta siis, kui perearst on tunnistanud ta terveks.

• Lapsevanem, lasteaia töötaja või Terviseamet teavitab lasteaeda, kui COVID-19 kahtlus on leidnud kinnitust.

• Lasteaed teavitab juhtunust selle rühma liikmeid ja vanemaid. Teavituse koostamisel tuleb olla delikaatne, mainimata haigestunu nime jm andmeid, mis teda äratuntavaks teeks.

• Terviseameti regionaalosakond võtab lasteaiaga ühendust ja teavitab kinnitatud COVID-19 diagnoosist ning selgitab välja inimesed, kes olid haigestunuga sümptomaatilisel perioodil lähikontaktis. Lasteaed osutab kaasabi. Lähikontaktseid teavitab Terviseamet ning nad peavad jääma vajadusel koju isolatsiooni 10 päevaks ja jälgima hoolikalt oma tervist. Ülejäänud lasteaia töötajad ja lapsed võivad jätkata oma tavapärast elu, kuid peaksid hoolikamalt jälgima oma tervist. Sümptomite ilmnemisel tuleb võtta kohe ühendust perearstiga.

*Lähikontaktsena peavad karantiini jääma:*

* Haigustunnustega inimesed;
* Positiivse kiirtesti tulemuse saanud inimesed kuni PCR-testi tulemuse teadasaamiseni;
* Inimesed, kellel on diagnoositud Covid-19 haigus.
* Lapsed, kelle pereringis on Covid-19 haige. Lapsevanem on kohustatud haigestunud pereliikmest lasteaeda teavitama.

*Lähikontaktsena ei pea karantiini jääma haigustunnusteta:*

* Lasteaialapsed, kelle lähikontakt toimus lasteaias. Nende laste andmed edastatakse Terviseametile, kes omakorda võtab ühendust lapsevanemaga ja teavitab lähikontakti juhtumist. Lähikontaktne haigustunnusteta laps võib käia lasteaias, kuid ei võta osa huvitegevusest ega liigu lasteaia üldruumides (saal, võimla huvituba). Laps liigub marsruudil kodu – lasteaed.
* Inimesed, kelle vaktsineerimiskuur on lõpetatud, st neil on kehtiv Covid-19 immuniseerimistõend.
* Inimesed, kes on viimase 6 kuu jooksul koroonahaiguse läbi põdenud ja kelle arst on terveks tunnistanud.
* Inimesed, kes on haiguse läbi põdemise järel saanud ühe doosi vaktsiini ja saavutanud maksimaalse kaitse.
* Inimesed, kes on pärast esimest vaktsiinidoosi haigestunud koroonahaigusesse ja kelle arst on terveks tunnistanud.

• COVID-19 diagnoosi kinnituse korral peab koheselt puhastama ruumid, kus COVID-19 viiruse positiivse diagnoosi saanud laps või töötaja on viibinud. Nimetatud ruumides viiakse läbi kõikide pindade desinfitseerimine (sh uksekäepide, prügikast ja kraanisegisti, lauad jne) vastavalt Terviseameti puhastus- ja desinfitseerimise soovitustele.

• Kui mõnes rühmas tuvastatakse haigestumine, siis rakendub lastele rühmas piiratud isolatsioon.

• Kui õpetajal tuvastatakse COVID-19, siis temaga lähikontaktis olnud vaktsineerimata töötajad jäävad karantiini vastavalt Terviseameti sel hetkel kehtivatele juhistele. Lastele kehtib piiratud isolatsioon. Haigete töötajate asendamiseks kasutatakse vaktsineeritud või covidi läbipõdenud

1) muusika- ja liikumisõpetajat

2) majandusjuhatajat

3) õppealajuhatajat.

* Kui rühmas on haigestunud mõlemad õpetajad ja 40% rühma nimekirjas olevatest lastest, võib direktor kokkuleppel Haridusameti ja Terviseametiga rühma sulgeda.
* Lasteaiateenus piiratud isolatsioonis olevatele lastele (kuni rühma õpetajad on haiged) on tagatud vaktsineeritud muusika- ja liikumisõpetaja, majandusjuhataja, õppealajuhataja ning logopeedi abil.
* Valverühmateenus on tagatud õues.

**Lähikontaktiks** loetakse olukorda, kus täiskasvanu või laps:

• elab samas majapidamises COVID-19 haigega;

• on olnud otseses füüsilises kontaktis COVID-19 haigega (nt kätlemine), vähemalt 15 minutit ja vähem kui 2 meetri kaugusel;

• on olnud otseses kontaktis COVID-19 haige eritistega ilma kaitsevahendeid kasutamata (nt on peale köhitud, aevastatud, kasutanud viirusekandja salvrätti paljaste kätega);

• on viibinud COVID-19 haigega ühes ruumis (nt rühmaruumis, saalis jne) vähemalt 15 minutit ja vähem kui 2 meetri kaugusel;

• on viibinud transpordivahendis sümptomaatilise COVID-19 haige läheduses, sh:

- isikud, kes istusid samas reas ja 2 rida ees- või tagapool,

- COVID-19 haige reisikaaslased ja hooldajad.

[Nakkushaiguste ennetamise ja tõrje seaduse](https://www.riigiteataja.ee/akt/117052020007?leiaKehtiv) alusel otsustab nakkushaiguse epideemilisest levikust tuleneva ohu üle Terviseamet talle laekuvate andmete alusel. Kui haridusasutuse piirkonnas on tuvastatud kohapealne COVID-19 levik, annab tegutsemissuuniseid Terviseamet, lähtudes piirkonna epidemioloogilisest olukorrast.

Sama seadus ütleb, et lasteaia pidaja võib ajutiselt sulgeda enda juhitava asutuse, kooskõlastades selle Terviseametiga.

**Tallinna koroonaviiruse leviku kolme stsenaariumi objektiivsed kriteeriumid**

Tallinna ülelinnalise koroonaviiruse leviku tõkes-tamise tegevuskava koostamise kolme stsenaari-umi aluseks on võetud objektiivsed kriteeriumid. Stsenaariumiga seotud tegevuste rakendamisel peab olema realiseerunud vähemalt üks kriteerium, mille alusel tehakse vajalik otsus.

**Roheline** stsenaarium

Koroonaviirus levib kogukonnas üksikute teadaoleva päritoluga juhtumitena, kuid säilib laiema leviku risk. Eesmärk on vältida viiruse levikut Tallinnas, et ei peaks kehtestama piiranguid.

**Kollane** stsenaarium

Tallinnas on nakatumise levik ka väljaspool koldeid ning nakatumiste koguarv kasvab kiirelt. Eesmärk on vältida ulatuslikke piiranguid.

**Punane** stsenaarium

Kogukonnas on nakatumine väga laialt levinud ning nakatumiste koguarv kasvab väga kiirelt. Eesmärk on võimalikult kiiresti ühiskond taas avada.

**Koroonaviiruse leviku kolm stsenaariumi ja õppetöö korraldamine Tallinna Kadala lasteaias**

**Roheline stsenaarium**

Viiruse levik on kontrolli all, lasteaias ei ole tuvastatud Covid-19 juhtumeid. Lasteaed on avatud, toimub tavapärane õppetöö. Järgitakse üldisi hügieenireegleid ja võimalusel hajutamise nõudeid.

**Kollane stsenaarium**

On tuvastatud lasteaiasisene Covid-19 juhtum/juhtumid. Juhtum on lokaalne. Lasteaed on avatud, kuid töötab rühmapõhiselt, rühmade vahel välditakse kontakte.

**Punane stsenaarium**

Covid-19 levib kolletena, nakatumine on laialdane. Lasteaed on avatud, tagatud on lasteaiateenus neile lastele, kes kohta vajavad. Rühmade vahel välditakse kontakte nii siseruumides kui õues.

Vastavalt olukorrale võib olla eri stsenaarium rakendamisel konkreetses rühmas.

**Tegevuskava**

|  |  |  |  |
| --- | --- | --- | --- |
|  | **Roheline stsenaarium**  | **Kollane stsenaarium**  | **Punane stsenaarium**  |
| **Juhtimine, reeglid**  | Asutuse direktor koos juhtkonnaga hindab lähtuvalt olukorrast riske ja vajadust kokku kutsuda kriisimeeskond. Kriisimeeskond vaatab üle asutuse kriisiplaani (sh töökorraldus, infoliikumine, asendamine jm) ja vajadusel ajakohastab seda lähtuvalt nakkusohust ning paneb paika vastutuse hierarhia (rollid). | Asutuse direktor kutsub kokku kriisimeeskonna. Kriisimeeskonna koosolekud toimuvad vajaduspõhiselt asutuses või veebikoosolekutena.Kriisimeeskond otsustab info liikumise, töökorralduse ning millised tööülesanded on prioriteetsed. | Kriisimeeskonna koosolekud toimuvad igapäevaselt, vajadusel veebikoosolekutena. Kriisimeeskond jagab infot ning määrab tööülesandeid vastavalt olukorrale. |
| **Personal** (töötamine, koolitus, asendused, riskirühmad jateenuse tagamine jne) | Terviseameti soovituste (hajutamine, 2+2 reegel, ruumide 50% täituvus vm) järgimine.  |
| Asutuses kinnitatud kriisiplaani järgimine (asendamine, info liikumine).Personal töötab tavapäraselt.Vaktsineerimata töötajaid kiirtestitakse igal esmaspäeva hommikul, vajadusel tihedamini.Koolitused toimuvad vaktsineeritud töötajatele kasutades isikukaitsevahendeid. Lähetused toimuvad vaktsineeritud töötajatel.Karantiini jäämine vastavalt Terviseameti infole. | Tööülesannete ümberjagamine vastavalt kriisiaja vajadustele.Õpetaja haigestumise korral asendab teda sama rühma teine vaktsineeritud õpetaja. Koosolekud/nõupida-mised ja koolitused toimuvad kontaktselt vaktsineeritud töötatajaile, kasutades isikukaitsevahendeid. Vajadusel veebipõhiselt.Karantiini jäämine vastavalt Terviseameti infole. | Võimaluste piires tagatakse lasteaiateenus rühmapõhiselt.Kui personali haigestumus on 50% või enam, siis muudetakse rühmade töökorraldust kokkuleppel pidajaga ja Terviseametiga. Koosolekud/nõupidamised toimuvad veebipõhiselt.Koolitused tühistatakse või osaletakse veebipõhiselt. Karantiini jäämine vastavalt Terviseameti infole. |
| **Õppetöö korraldus** | Lasteaia õppetöös osalevad vaid terved lapsed ja töötajad. Kui laps on haige, siis on õpetajal õigus laps koju saata. Lasteaedades toimub laste vastuvõtmine ja üleandmine õues, halva ilma või erijuhtumite korral välisuksel (kandes kirurgilist maski). Lapsevanemaid või kolmandaid isikuid lubatakse majja erijuhtudel/vajadusel etteteatamisega ja maski kandes. Laste vastuvõtmisel ja päeva jooksul õpetajad jälgivad ja hindavad laste tervislikku seisundit. Lapsevanematel ja teistel mitte lasteaia personali hulka kuuluvatel isikutel on soovitav viibida lasteaia territooriumil võimalikult lühikesel ajavahemikul. Õpetajatel tuleb selgitada lastele hügieenireegleid ja miks on oluline teistega distantsi hoida ning näidata ette, kuidas käsi õigesti pesta.  |
| Lasteaia õppetöö korraldus on tavapärane, personal jälgib ennetavate meetmetena esmatähtsate hügieeninõuete täitmist ja Terviseameti soovituste järgimist. Ühiskasutatavate ruumide (saal, spordiruum jm) kasutamisel tagab personal puhveraja puhastamiseks ja tuulutamiseks (vähemalt 15 minutit).Lasteteatrite etendused toimuvad õues. | Lasteaia õppetöö korraldus on paindlik, mullipõhine ja maksimaalselt õues, et viiruse levik kiirelt maha suruda. Lasteaed töötab rühmapõhiselt, rühmade vahel välditakse kontakte. Huviringide tegevus toimub õues, asutuse siseruumides huvitegevust ei toimu. Lasteaias olevad saal, võimla jm ruumid on ühiskasutuses nende rühmade vahel, kus ei ole tuvastatud Covid-19 juhtumeid. Tundide vahel on tuulutuspausid pikkusega 15 min. Lapsed viibivad võimalikult palju õues, kus viiakse läbi ka õppetegevused.  | Lasteaiateenus on tagatud neile lastele, kes kohta vajavad. Lasteaed töötab võimalusel rühmapõhiselt.Lasteaias ei kasutata ühiskasutatavaid ruume, muusikatunnid ja liikumistegevused toimuvad rühmaruumis või õues. Huviringe ei toimu.Mängu- ja spordiväljakud on avatud vaid oma lasteaia kohalolevatele lastele.  |
| **Toitlustamise korraldus** | Toidu valmistamisel ja jagamisel järgivad toitlustajad kõiki tervisekaitsenõudeid. Toitlustamisel puhastatakse ja desinfitseeritakse kõiki sagedasti puudutatavaid ja toiduga kokku puutuvaid pindu tavapärasest sagedamini. |
| Lasteaias toimub söömine oma rühmaruumis ja õpetajad jälgivad, et söömisel lapsed ei kasutaks teiste laste joogitopsi, lusikat jm söögiriistu.  | Lasteaias toimub söömine oma rühmaruumis ja õpetajad jälgivad, et söömisel lapsed ei kasutaks teiste laste joogitopsi, lusikat jm söögiriistu.  | Avatud lasteaiarühmades toimub toitlustamine järgides tervisekaitsenõudeid. Õpetajad jälgivad, et söömisel lapsed ei kasutaks teiste laste joogitopsi, lusikat jm söögiriistu. |
| **IKT vahendid, keskkonnad** | Lasteaed kaardistab oma IKT vahendite (sh veebikaamerate ja mikrofonide) olemasolu veebikoosolekute, veebi-tundide korraldamiseks ja ressursid nende hankimiseks, küsides vajadusel nõu Haridusametist või linna IT teenistusest. Lasteaed teavitab Haridusametit või linna IT teenistust täiendavate ressursside vajadusest, kes omakorda vajadusi hindavad ja toetavad lasteaedu vajalike vahendite soetamisel.Lasteaed korraldab õpetajatele koolitused veebikeskkondade paremaks kasutamiseks. | Lasteaed kasutab kaugsuhtlemisel eelistatult MS Teamsi piiranguteta ja turvaliste veebikõnede tegemiseks.Haridusameti haridustehnoloog ja IT spetsialist nõustavad vajadusel abivajavaid haridusasutusi veebikeskkondade kasutamise jm osas. Vajadusel edastab vastavad juhendid, õpetused (kirjalikud, videoformaadis vm). |
| **Hügieen ja isikukaitseva-hendid** | Lasteaed järgib töötajate ja laste tervise kaitseks esmatähtsaid hügieeninõudeid nagu respiratoorne ja käte hügieen, distantsi hoidmine, ruumide piisav tuulutamine ning pindade sage ja tõhus puhastamine. Lasteaia direktor tagab asutuses töötajatele igakülgsed võimalused Covid-19 vastu vaktsineerimiseks.Lasteaeda ei lubata haigusnähtudega lapsi ja töötajaid.  |
| Lasteaia direktor määrab IKV osas vastutava isiku (Ülle Lilbok), kes kaardistab IKV tsentraalseks tellimuseks töötajate IKV vajaduse vastavalt Terviseameti soovitustele ja linna IKV standardile. Haridusasutuse IKV kontaktisik tagab IKV varude kolmekuise olemasolu. | Lasteaia töötajad kasutavad isikukaitsevahendeid (kirurgiline mask, kummikindad) vastavalt sätestatud korrale. Ruumide ja pindade puhastus, desinfektsioon ja tuulutamine toimub vastavalt kehtestatud kordadele/graafikutele. Viirusega saastunud kaitsemaskid, -kindad vm IKV utiliseeritakse nõuetekohaselt.  |
| **Haldus ja korrashoid** (hoone kasutamine ja selle hügieen jms) | Lasteaia direktor tagab, et lasteaias on olemas vahendid pindade puhastamiseks ja desinfitseerimiseks. NB! Pesemis- ja desinfitseerimisvahendeid hoiustatakse lukustatud kapis või ruumis.Tualettruumid on varustatud piisavas koguses kätepesuvahendiga ning on paigaldatud suletud jäätmekonteinerid ja käte kuivatamiseks ühekordsed paberrätikud.Ruume tuulutatakse regulaarselt (minimaalselt 15 minutit korraga), et tagada piisav ventilatsioon. Koristamine toimub lähtuvalt [Terviseameti juhistest](https://www.terviseamet.ee/sites/default/files/Nakkushaigused/Juhendid/COVID-19/soovitused_tohusaks_puhastamiseks_ja_desinfitseerimiseks_taiendatud_10.06.2020.pdf) (töötajatele tutvustatud allkirja vastu).Ruumide ja pindade märgkoristus tehakse mitu korda päevas (3-4h tagant), koristamisel puhastatakse rühmaruumis mh ukselingid, lülitid, toolide selja- ja käetoed, lauad jmt ning tualettruumis sisustus ja pinnad nõuetekohaste pesemis- ja desinfitseerimisvahenditega. Mööblit, riiuleid, radiaatoreid puhastatakse kaks korda nädalas. Mänguasju pestakse vastavalt määrdumisele ja vähemalt korra nädalas. NB! Pehmed mänguasjad eemaldatakse rühmast Covid-19 juhtumi korral v.a juhul, kui need on isiklikud kaisuloomad (millega ei mängita ja mida laps kasutab vaid ise oma päevast uinakut tehes). Koristamisel kasutatakse ühekordseid kummikindaid, et kaitsta ennast kasutatavate puhastusvahendite ja pindadel oleva võimaliku saastuse eest.Koristustarvikud puhastatakse hoolikalt iga koristuskorra lõpus.  |

**COVID-19 lisamaterjalid**

* Vabariigi Valitsuse info lasteaedade töö korraldamise kohta: <https://www.kriis.ee/et/lasteaiad>
* Haridus- ja Noorteameti juhised lasteaedadele: <https://www.hm.ee/et/koroona>
* Terviseameti Covid-19 info: <https://www.terviseamet.ee/et/uuskoroonaviirus>